t  \ 

^  Når  juletræet  tændes  og  lyser  så  festligt,  %; 
^  så  minder  det  også  om  Ham,  hvis  fødsel  vi  fejrer  • 

Lysene  hjælper  os  til  at  huske  på,  at  Han  er  verdens  lys.  X 
•  •         Papir,  blomster  og  guirlander,  at  han  er  den 
^         »rose,  som  blomstrer  i  vintersneen«. 

Gaverne  under  træet  fortæller  os,  at  Han 

er  Guds  største  gave  til  menneskene.  Jf^ 
^  De  eviggrønne  grene,  at  Han  giver  evigt  liv.  ^ 
JK        Og  træet  selv  minder  os  om,  at  denne  julenat 

blev  i  byen  Betlehem  Han  født,  Kristus,  livets  træ.  ^ 

Frygt  kontra  Glæde 


af  Knud  B.  Andersen 
Stavspræsident,  Århus  stav 


Vort  samfund  er  på  forskellige  måder  inde  i 
alvorlige  kriser.  Arbejdsløsheden  har  fået 
et  voldsomt  omfang,  og  mange  familier  bli- 
ver ramt  på  den  ene  eller  den  anden  måde. 

Levestandarden  har  for  de  fleste  danskere 
gennem  de  senere  år  været  dalende. 

Det  værste  er  usikkerheden.  Ingen  kan 
føle  sig  helt  sikre.  PludseUge  og  uventede 
konkurser  kan  være  starten  til  kædereak- 
tioner, som  kan  ændre  betingelserne  for 
mange  familier. 

Frygten  for,  at  noget  sådant  skal  ske, 
kommer  måske  ofte  i  denne  tid  til  vor 
tankeverden. 

Det  vil  være  meget  ubehageligt,  hvis  man 
på  grund  af  utilstrækkelig  økonomi  må 
reducere  det  hjem,  man  har  bygget  op,  og 
det  vil  måske  virke  dobbelt  slemt,  fordi 
man  naturligvis  ikke  ønsker  at  »tabe  ansigt« 
overfor  omgivelserne. 

-Det  er  ikke  Herrens  mening,  at  hans 
udvalgte  skal  være  fulde  af  frygt  med  hensyn 
til  det  daglige  udkomme. 

I  Bjergprædikenen  behandlede  Frelseren 
iridgående  emnet  »næringssorg«:  »Klæder 
da  Gud  således  græsset  på  marken,  som 
står  i  dag  og  i  morgen  kastes  i  ovnen,  skulle 
han  så  ikke  meget  snarere  klæde  jer,  I  lidet- 
troende?  Derfor  må  I  ikke  være  bekymrede 
og  sige:  »Hvad  skal  vi  spise?«  eller  »Hvad 
skal  vi  drikke?«  eller  »Hvad  skal  vi  klæde  os 
i?«  Thi  efter  alt  dette  sørger  hedningerne,  og 


jeres  himmelske  Fader  ved,  at  I  trænger  til 
alt  dette.  Derfor  må  I  ikke  være  bekymrede 
for  dagen  i  morgen;  thi  dagen  i  morgen  skal 
bekymre  sig  for  det,  der  hører  den  til.  Hver 
dag  har  nok  i  sin  plage,«  (Matt.  6:30-32,34). 

Disse  linier  kan  synes  ulogiske  for  os  -  for 
skal  vi  da  bare  lade  stå  til  og  lade  os  »ghde 
med  strømmen«? 

Naturligvis  skal  vi  ikke  det !  Vi  er  jo  sidste 
dages  hellige,  og  vi  kender  de  åbenbarede 
velfærdsprincipper,  som  bygger  på;  Kær- 
lighed, tjeneste,  indvielse,  forvaltning, 
arbejde  og  selvrespekt. 

Når  vi  er  beredt,  behøver  vi  ikke  at  frygte. 
(L&P  38:30). 

Herren  siger  ligeledes  i  Bjergprædikenen: 

»Er  ikke  livet  mere  værd  end  maden,  og 
legemet  mere  end  klæderne?  Og  hvem  af  jer 
kan  ved  at  bekymre  sig  lægge  en  alen  til  sin 
livsvej?«  {Matt.  6:25,27). 

Herren  fortæller  os  her,  at  frygt  aldrig 
kan  hjælpe  os  til  at  overvinde  timelige 
vanskeligheder. 

Levestandard  og  ophøjelse  har  ingen 
forbindelse  med  hinanden.  Det  kan  være 
meget  ubehageligt  at  leve  i  et  samfund,  hvor 
de  økonomiske  betingelser  hastigt  forringes 
-  men  frygt  kan  ikke  ændre  denne  kends- 
gerning. Frygt  kan  virke  lammende,  og  kan 
derfor  gøre  ondt  værre.  Når  frygten  tager 
modet  fra  os,  vil  den  blive  et  redskab  i 
Lucifers  hænder. 

Mennesket  er  til  for  at  nyde  glæde.  (2. 
Neph.  2:25). 

Da  J  esus  belærte  os  angående  nærings- 
sorg gav  han  os  samtidig  et  vidunderligt 
løfte: 

»Men  søg  først  Guds  rige  og  hans  retfær- 
dighed, så  skal  alt  det  andet  gives  jer  i  tilgift.« 

Der  findes  rigdomme,  som  er  evige.  Her- 
ren omtaler  disse  i  L&P  38:39:  »Og  når  I 


søger  efter  de  rigdomme,  Faderen  vil  give 
jer,  da  skal  I  være  de  rigeste  af  alle  folk;  thi  1 
skal  eje  evighedens  skatte.  Det  må  være 
således,  at  det  beror  på  mig  at  give  jordens 
rigdomme;  men  vogt  jer  for  stolthed,  at  I 
ikke  skal  blive  som  nephiterne  fordum.« 

Lad  os  søge  efter  Evangeliets  glæder  og 
tilbageholde  frygten  ved  at  vokse  i  tro  og 
tillid  til  Herrens  løfter. 


Udsendte  missionærer  fra  Århus  stav 


Den  2.  september  1981  rejste  Mogens  Dam  Den  13.  september  rejste  Anette  Kold  Jen- 
Jensen,  Horsens  gren,  til  Tyskland,  Mun-  sen,  Århus  gren,  til  England  Coventry 
chen  Missionen.  Missionen. 


Er  du  glad  for  at  få  Stjernen  hver  måned,  så 

udsæt  ikke  dig  selv  for  en  standsning  i 
leveringen,  men  gå  straks  til  wardets/ grenens 
Stjerne-repræsentant  og  betal  de  kr.  54,00, 
som  abonnementet  for  1982  koster. 

København  stavs  piger 

indtager  Blemmelyng 


Den  2.  august  drog  vi  -  27  piger  fra  Køben- 
havn stav  -  til  Pigelejren  på  Bornholm.  Vi 
havde  lejet  os  ind  på  en  KFUM-lejrplads 
ca.  6  km  fra  Rønne,  et  sted  der  hedder 
Blemmelyng.  Der  lavede  vi  en  dejlig  lejr- 
plads, hvor  vi  boede  en  uge  uden  at  se  så 
meget  som  en  dråbe  regn.  Solen  skinnede 
fra  en  skyfri  himmel  -  og  det  hele  ugen. 

Vores  lejrplads  var  delt  i  5  grupper,  nem- 
lig: Roskilde,  Allerød,  3.  ward,  4.  ward  og 
2.  ward,  og  vi  var  alle  temmelig  veludstyrede 
med  primitive  statussymboler,  såsom  borde, 
bænke,  køleskabe  -  selv  ikke  et  brusebad 
manglede.  Maden  blev  hele  ugen  lavet  på 
rigtig  spejdervis,  nemlig  på  bål.  Det  smagte 
godt,  selv  om  det  ikke  var  som  mors  der- 


hjemme, for  bare  det  at  lave  maden  krævede 
så  megen  energi,  at  vi  var  ved  at  dø  af  sult 
undervejs ! 

Lejrugen  havde  sit  helt  specielle  program, 
for  alt  var  tilrettelagt,  så  hver  eneste  af 
pigerne  fik  muligheder  for  at  opfylde  de 
krav,  der  skal  til  i  belønningsprogrammet 

Vi  var  på  vandretur  til  stranden  og  havde 
forskellige  opgaver  undervejs,  selv  om  det 
ikke  syntes  som  det  vigtigste  ved  denne  tur. 
Vi  blev  brune  og  røde  af  solen,  så  vi  knapt 
kunne  bevæge  os,  men  på  trods  af  smerterne 
og  solbrændtheden,  var  det  alligevel  for- 
fængeligheden der  sejrede. 

Der  var  arrangeret  løb,  hvor  vi  måtte 
forbinde  hinandens  »brækkede«  arme  og 


Hver  dag  i  lejren  begyndte  med  en  forfriskende  morgengymnastik,  hvor  alle  deltog  mere 
eller  mindre  frivilligt! 

Naturligvis  var  vi  i  Østerlars  rundkirke  på  vores  bustur.  Pigerne  er  let  genkendelige  på  de- 
res ens,  gule  tørklæder. 


ben  og  helbrede  mange  slags  ondartede 
insekt-  og  slangebid.  Flere  måtte  transpor- 
teres på  bårer  lavet  på  primitiv  vis  af  et  par 
rafter  og  et  tæppe.  Ved  nærmere  eftersyn 
kom  de  fleste  skader  nok  som  følge  af  denne 
primitive  transportmåde,  når  den  »tilska- 
dekomne« faldt  igennem  båren  eller  sim- 
pelthen blev  tabt.  Lattermusklerne  blev  i 
hvert  fald  trænet  på  livet  løs. 

Også  lokalhistorie  fik  vi  lidt  af,  da 
Charles-bussemand  tog  os  med  på  en  tur 
Bornholm  rundt.  Vi  besøgte  Østerlars 
rundkirke,  vi  så  klipper  og  nogle  vovede  sig 
i  endda  ind  i  Den  våde  Ovn  i  Helligdoms- 
klipperne ved  Rø. 

Vi  kom  endnu  engang  til  stranden  og  var 
på  bytur  i  Gudhjem,  hvor  man  anskaffede 
sig  alt  det  slik,  man  ikke  havde  kunnet  få  i 
ugens  løb,  og  til  sidst  besøgte  vi  Brænde- 
gårdshaven,  hvor  forlystelserne  var  gratis. 
Det  var  en  dejlig  og  anstrengende  dag,  og 


hvor  var  vi  trætte,  da  vi  kom  hjem  til  lejren. 

Næsten  hver  aften  havde  vi  lejrbål,  hvor 
vi  hyggede  os  med  delikatesser  som  bagte 
kartofler,  pop-corn  og  snobrød,  og  hvor  vi 
fik  oplæst  dagens  udgave  af  lejravisen 
Blemmelyng  Tidende. 

Som  alletiders  afslutning  havde  vi  invite- 
ret medlemmer  fra  Rønne  gren  og  deres 
venner  til  Super-\t]rha\  med  underholdning 
og  lagkager.  Vi  fik  vist  hinanden  alle  vore 
fantastiske  talenter  og  nød  det  hele  i  fulde 
drag. 

Efter  at  have  pakket  alt  vort  habengut 
ned,  mens  vi  var  fyldt  med  en  blanding  af 
vemod  ved  at  forlade  lejren  og  glæde  over 
at  skulle  gense  familien  derhjemme,  holdt 
vi  et  dejligt  og  åndeligt  vidnesbyrdmøde. 
Det  var  en  smuk  oplevelse  at  sidde  der  i 
græsset  under  den  brændende  sol  og  lytte 
til  hinandens  vidnesbyrd. 

Lisbeth  V.  Andersen 

Hvad  gør  man,  når  man  kommer  til  Gudhjem?  Man  skynder  sig  naturligvis  hen  og  køber 
en  friskrøget  sild  og  nyder  den  lige  på  stedet  -  mener  Christel  Nielsen  fra  Roskilde. 


En  »stakkels«  pige  med  »brækket«  ben  må  transporteres  hjem  til  lejren  på  en  hjemmelavet 
båre.  -  Nu  gælder  det  om,  at  hun  ikke  dratter  på  jorden  og  pådrager  sig  yderligere  skader  ! 

Mormoner  som  USA  ambassadører 
i  Finland  og  Norge 


Præsident  Ronald  Reagan  har,  som  tidligere 
nævnt  i  Stjernen,  udnævnt  flere  mormoner 
til  betydningsfulde  poster  i  den  amerikanske 
forvaltning.  Sidst  drejer  det  sig  om  to 
ambassadører  til  henholdsvis  Finland  og 
Norge. 

Som  ambassadør  i  Finland  er  det  Keith 
F.  Nyborg,  som  er  \  algt.  Hans  forbindelse 


til  Finland  er  meget  nær,  idet  hans  hustru 
Raija  Nyborg,  er  født  og  opvokset  i  Finland. 
De  lærte  hinanden  at  kende,  da  Keith 
Nyborg  var  på  mission  i  Finland  i  1950. 

Familien  Nyborg's  hjem  i  Ashton  Idaho 
er  en  ranch  ved  navn  »Finlandia  Ranch«. 
De  har  holdt  det  finske  sprog  ved  lige  ved 
altid  at  bede  deres  bønner  på  finsk.  Derfor 


Finlands  nye  USA  ambassadør,  Keith  F.  Nyborg,  til  hest  på  sin  Idaho  ranch  »Finlandia 
Ranch«. 

taler  også  deres  3  børn  udmærket  finsk. 

Som  ambassadør  i  Norge  er  udpeget 
Mark  Evans  Austad,  som  er  søn  af  norske 
emigranter  til  Utah,  og  som  har  været  på 
mission  i  Norge  sidst  i  ]930'erne. 

Mark  E.  Austad  har  været  aktiv  i  politik 


i  mange  år,  og  han  har  været  ambassadør 
én  gang  før  -  i  Finland! 

Det,  at  blive  ambassadør  i  Norge,  er  noget 
Mark  Austad  har  drømt  om  i  mange  år,  og 
han  glæder  sig  til  at  arbejde  i  det  land,  hvor 
han  har  sine  rødder. 

(Fra  Church  News) 


Norges  nye  USA 
som  ambassadør 


ambassadør,  Mark  Evans  Austad,  ses  her,  da  han  i  1975  blev  taget  i  ed 
i  Finland.  Hans  hustru,  Lola  Austad,  holder  Biblen. 


Det,  vi  ikke  har,  må  ikke  få  lov  til 
at  ødelægge  det,  vi  har. 

(Ældste  Neal  A.  Maxwell) 


8 


Alle  overlevede  -  næsten  - 


På  stavens  natlige  overlevelses-vandring  fra 
Kagerup  til  Allerød  ad  små  landlige  veje,  - 
en  tur,  der  blev  en  større  udfordring  end 
beregnet. 

I  begyndelsen  af  turen  var  alle  ivrige  og 
søgte  og  indsamlede  forskellige  spiselige 
ting:  Æbler,  pærer,  hyben,  kål,  grønkål, 
majs,  hyldebær  o.a.  -  de  fleste  lod  dog  frøer 
og  snoge  være!  Dog  er  det  stadig  uvist,  om 
man  i  en  mere  virkelig  situation  ville  have 
været  overladt  til  at  dø  af  sult  eller  af 
udmattelse?  I  hvert  fald  havde  selv  så  fri- 
stende »mad«  som  paradisæbler  og  gule- 
rødder mistet  enhver  tiltrækning  på 
slutningen  af  turen,  og  især  da  hvis  det 
krævede,  at  man  skulle  bevæge  sig  blot  eet 
eller  to  skridt  i  en  anden  retning! 

På  de  små  hold  skete  der  efter  nogle 
timers  vandring  en  tydelig  opdeling:  De 
stærke  og  kvikke  fandt  ud  af  hvor  og  hvor- 
dan de  kunne  hjælpe  de  svagere  og  mere 
trætte:  En  tilbød  endog  at  bytte  sko  med  en 


af  de  vist  flere  med  håbløst  forkerte  sko. 
Nogle  udviklede  sig  til  drevne  stifindere, 
løb  i  forvejen  og  studerede  skilte  og  skånede 
de  øvrige  for  mange  overflødige  skridt  ved 
at  finde  genveje  over  marker  og  lign.  Nogle 
skubbede  eller  støttede  eller  snakkede  og 
sang  for  at  aflede  opmærksomheden  fra  de 
ømme  ben.  Og  hvad  der  måske  netop  i  en 
sådan  situation  betyder  meget  var  at  selv  de 
trætte  var  i  stand  til  at  bevare  et  forbavsende 
godt  og  smittende  humør.  Der  kom  ingen 
forbi  på  den  tid  af  natten,  men  var  der 
kommet,  ville  det  nok  have  virket  lidt  sært: 
Spredt  rundt  på  asfalten  lå  pladask  på  ryg- 
gen, nogle  unge,  -  og  en  noget  ældre  -  og 
bare  lo! 

Udenfor  en  skov  blev  der  gjort  holdt  for 
at  lave  bål  af  de  tørre  grene  holdet  havde 
samlet,  -  naturligvis  båret  af  de  stærke  i 
gruppen,  og  vand  blev  hentet  fra  en  sø,  for 
at  koge  hyben  og  æblesuppe.  Nå,  -  bålet 
blev  da  til  noget! 

De  sidste  kilometer  blev  for  mit  eget 
vedkommende  udelukkende  tilbagelagt  på 
bønner,  i  hvert  fald  ikke  på  mine  ben,  for  de 
kunne  ikke  mere!  Det  var  bare  lykken  at 
vor  kortlæser  førte  os  sikkert  gennem  det 
sidste  virvar  af  småveje  tilbage  til  kirke- 
bygningen, hvor  vi  blev  modtaget  med 
varmt  franskbrød. 


Det  var  en  enestående  oplevelse.  Både 
natten  ude  på  landet  og  lyset,  da  solen  stod 
op.  Jeg  er  meget  lykkelig  for,  at  jeg  fik 
oplevet  en  sådan  tur  og  igen  fik  oplevet, 
hvor  meget  vore  unge  er  værd,  -  også  i  en 
krisesituation.  En  enestående  tur  også,  fordi 
»succeen«  ikke  vil  blive  gentaget! 

Vi  beundrer  alle  jer,  der  gennemførte! 

Stavens  UMUP 
Ellen  Hall 
(Tegning:  Henrik  Als) 


En  dejlig  dag 


Når  igen  det  er  slut  på  en  dejlig  dag, 

hvor  så  mange  glæder  du  fandt, 

medens  klokken  slår  sine  muntre  slag 

som  en  tak  for  den  dag,  der  svandt. 

Mon  så  helt  du  forstår,  hvad  en  dejlig  dag 

er  værd  for  det  trætte  sind? 

Du  har  glemt  de  sorger,  der  ligger  bag, 

skjult  af  solens  sidste  skin. 


Engang  blir  det  slut  på  en  dejlig  dag. 
Før  du  ved,  er  din  aften  nær. 
Hvad  du  gav  og  tog  midt  i  livets  jag, 
du  vil  se,  hvad  det  nu  er  værd. 
Men  mindet  vil  farve  en  dejlig  dag 
så  skøn  som  et  morgengry. 
Selv  om  hjertet  slår  sine  sidste  slag, 
er  der  altid  en  dag  påny! 

Ukendt  forfatter 


Palle  Hatting  og  »Heaven«  i  TV 


I  »Spil-op«  udsendelsen  i  Danmarks  fjern- 
syn, fredag  den  1 8.  september  1 98 1 ,  kunne 
man  glæde  sig  over  at  Palle  Hatting  og 
»Heaven«  sang  et  af  deres  numre  fra  deres 
nye  Gospel-LP. 

Denne  plade,  som  er  den  første  med 
moderne  religiøs  musik,  der  er  udkommet  i 
Danmark,  er  før  blevet  omtalt  på  disse  sider, 
men  det  er  også  en  plade,  som  fortjener  at 
blive  meget  omtalt,  og  man  må  ønske  Palle 
til  lykke  med  det  smukke  resultat  af  hans 
anstrengelser.  Det  er  ham  selv,  som  har 
lavet  al  tekst  og  musik  til  den.  Både  han  og 
gruppen  »Heaven«  præsenterer  sig  på  en 
helt  igennem  professionel  måde. 

I  et  enkelt  nummer  høres  Lei  Aloha  Moe, 


som  også  fortjent  er  et  kendt  navn  i 
musikverdenen. 

Enhver,  som  holder  af  religiøs  musik, 
præsenteret  i  moderne  rytmer,  vil  sikkert 
synes  om  denne  nye  Gospel  plade. 

Palle  fortæller  glad,  at  pladen  allerede 
var  udsolgt  på  forudbestilling,  så  der  i  hast 
måtte  produceres  flere,  ligesom  han  har 
sikre  forhåbninger  om,  at  pladen  vil  blive 
solgt  i  udlandet,  især  i  Norge  og  Sverige. 

Men  der  er  ikke  tid  til  at  hvile  på  laur- 
bærrene. Palle  Hatting  og  »Heaven«  arbej- 
der flittigt  med  optagelsen  af  et  videoshow, 
som  de  vil  tilbyde  fjernsynsstationerne. 

Held  og  lykke  fremover  til  Palle  Hatting 
og  »Heaven« 

eev 


.1^ 


Palle  Hatting  og  hans  gruppe  »Heaven«  i  i  V  med  et  nummer  fra  deres  nye  Gospel-LP. 
Heaven  består  af,  fra  venstre:  Birgit  Sørensen,  Lene  Frost,  (skjult  hag  Palle  står  Charlotte 
Jansen),  Hanne  Grand  Hansen,  Hailbjørg  Hatting,  Marianne  Victor. 

Pligt  mod  Gud  belønning 


Atter  en  af  de  unge  mænd  i  kirken  har 
opnået  sin  Pligt  mod  Gud  belønning  og  har 
fået  ret  til  at  bære  det  grøn-gule  bånd  med 
oksehovedet  på  sin  spejderuniform. 


Det  er  Pih  Lung  Fang,  som  gennem  4  års 
trofast  spejderarbejde  og  udførelse  af 
opgaver  i  præstedømmet  har  opnået  denne 
udmærkelse. 


eev 


Pih  Lung  er  fra  København  2.  ward  og  ses  her  i  sin  spejderuniform  sammen  med  sin 
biskop,  Richard  Andersen. 


HUSKAT 

forny  dit  abonnement  på  Stjernen 

*  ★  ★ 

Ungdomsmission  -  en  berigende  oplevelse 


Alle  de  16-18  årige  unge  mænd,  præster  i 
det  aronske  præstedømme,  havde  i  to  uger 
af  deres  sommerferie  i  år  fået  mulighed  for 
at  få  et  lille  indtryk,  af,  hvad  det  vil  sige  at 
være  fuldtids  missionær. 

12  af  de  unge  mænd  modtog  kaldet  og 
udfordringen  med  glæde,  og  de  fik  en  ufor- 
glemmelig oplevelse,  som  sikkert  vil  have 
betydning  for  deres  videre  liv  i  kirkens 


Torben  Hansen,  Silkeborg  gren, 
på  mission  i  Kolding 

. . .  Jeg  tror,  at  det  er  svært  at  forestille  sig, 
hvor  vidunderligt  det  er  at  være  missionær, 
når  man  ikke  selv  har  prøvet  det;  men  et 
lille  citat  fra  min  dagbog  kan  måske  fortælle 
om  den  vidunderlige  ånd,  som  er  hos 
missionærerne: 

»Vi  underviste  hende,  der  var  en  meget 
stærk  ånd  til  stede,  og  hun  begyndte  at 
græde,  og  vi  fik  også  våde  øjne.  Vi  kunne 
alle  mærke  den  vidunderlige  følelse  det  er, 
når  Helligånden  vidner  for  én.  Vores  vid- 
nesbyrd blev  forstærket  yderligere,  og  vi 
kunne  virkelig  mærke  Frelserens  berøring  i 
dette  øjeblik«. . . 


Bent  Ove  Pedersen. 


tjeneste. 

Alle  de  unge  mænd  blev  opfordret  til  at 
skrive  ganske  kort  om  deres  mission  til  mis- 
sionspræsidenten,  så  han  kunne  få  et  indtryk 
af  deres  oplevelser.  Alle  har  de  givet  lov  til, 
at  deres  breve  og  vidnesbyrd  må  blive  delt 
med  læserne  af  Den  danske  Stjerne,  og  vi 
bringer  -  over  et  par  måneder  -  uddrag  af 
disse  breve. 

eev 


Torhen  Hansen. 


Bent  Ove  Pedersen,  Horsens  gren, 
på  mission  i  Århus 

...  Jeg  er  meget  taknemlig  for  lejligheden 
jeg  har  haft  til  at  være  ungdomsmissionær, 
og  jeg  er  glad  for  det  indtryk,  det  har  givet 
mig  af  det  store  arbejde,  det  er  at  være 
fuldtidsmissionær.  Jeg  har  haft  mange  lyk- 
kelige timer,  men  har  også  følt  hvor  man 
bliver  ked  af  det,  når  døren  bliver  smækket 
i  med  det  samme,  uden  at  man  har  fået 
lejlighed  til  at  fortælle  om  evangeliet. 

Særlig  glad  har  jeg  været  for  at  stå  på 
Rådhuspladsen  med  plakater  og  tale  med 
folk  om  deres  kendskab  til  kirken,  om 
Mormons  Bog  osv — 

Pih  Lung  Pang,  København  2.  ward, 
på  mission  i  Slagelse 

. . .  Jeg  tror  nok,  at  den  mest  åndelige  ople- 
velse, jeg  har  haft  på  min  ungdomsmission, 
var  de  velsignelser,  som  min  kammerat, 
ældste  Miller,  og  jeg  modtog  efter  en  hård 
uges  arbejde  uden  noget  resultat.  Vi  havde 
arbejdet  hovedsageligt  med  at  banke  på 
døre,  og  vi  var  ikke  kommet  ind  nogen 
steder.  For  det  meste  nåede  vi  kun  at  præ- 
sentere os,  før  de  lukkede  døren.  Vi  gjorde 
ellers  som  der  stod  i  missionærhåndbogen: 
Vi  smilede,  vi  så  direkte  på  folk,  vi  var 
oprigtige  hele  vejen  igennem  og  vi  prøvede 
også  at  bære  vores  vidnesbyrd  før  de  luk- 
kede døren,  men  nej,  vi  nåede  allerhøjest  at 
give  dem  et  Mormons  Bog  kort. 

Men  det  var  netop  gennem  de  kort,  Her- 
ren velsignede  os.  Om  mandagen  fandt  vi 
ud  af,  at  der  var  ret  mange,  som  havde 
sendt  dem  ind  og  for  første  gang  kom  vi 
indenfor,  og  vi  underviste  i  1.,  2.,  3.  og  4. 
lektie,  og  vi  kunne  mærke,  at  Ånden  var  til 


/  f 

Pih  Lung  Pang. 

stede. . . 

...  Min  himmelske  Fader  har  virkelig 
velsignet  mig  meget  og  givet  mig  mange 
vidnesbyrd  på  min  ungdomsmission,  og  jeg 
har  fået  et  brændende  ønske  om  at  tage  på 
fuldtidsmission.  Det,  at  undervise  andre 
mennesker  i  evangeliet  med  Helligåndens 
tilstedeværelse,  er  bare  vidunderligt.  Det 
gør  én  utrolig  glad  og  lykkelig, . . 


Morten  Sørensen,  Herning  gren, 
på  mission  i  Kolding 

. . .  At  være  sammen  med  missionærer  i  14 
dage  var  med  til  at  opbygge  mit  vidnesbyrd 
200%!  Den  første  dag,  jeg  var  ude  og  banke 
på  døre  var  frygtelig  for  mig,  men  min 
kammerat  var  hele  tiden  i  godt  humør  og 


opmuntrede  mig,  hver  gang  det  var  min  tur 
til  at  præsentere  os. 

Et  sted,  hvor  vi  var  på  vej  op  ad  trapperne 
ved  nogle  lejligheder,  stod  der  en  mand 
midt  på  trappen.  Han  så  virkelig  ud  til  at 
være  gal,  og  jeg  tænkte:  »Åh  nej«.  Men  min 
kammerat  sagde:  »Goddag,  hvordan  har 
De  det?«  Pludselig  blev  hans  ansigtsudtryk 
helt  anderledes,  og  han  spurgte,  hvad  vi 
havde  at  fortælle  ham . . . 

. . .  Der  er  en  ting,  som  er  speciel  ved  at 
komme  på  Ungdomsmission,  og  det  er,  at 
man  får  et  helt  andet  syn  på,  hvordan  mis- 
sionærarbejdet  virker.  Man  får  så  mange 
små  vidnesbyrd,  at  ens  tro  bliver  større  og 
større.  Det  er  bare  skønt  . . . 


Morten  Sørensen. 

Torben  A.  Valgren,  København  2.  ward, 
på  mission  i  Roskilde 

. . .  Jeg  havde  mange  store  oplevelser  på  min 
mission,  men  specielt  én  vil  jeg  altid  huske. 
Det  var  en  ung  pige,  som  hed  Marianne 
Jensen.  Vi  mødte  hende  den  samme  dag, 
som  jeg  ankom,  og  i  løbet  af  de  næste  2  uger 
underviste  vi  hende  5  gange,  og  hun  var 
med  i  kirken.  Om  fredagen,  1 1  dage  efter  at 
hun  havde  hørt  om  evangeliet  første  gang, 
blev  hun  døbt  på  Priorvej.  Det  var  en  stor 
oplevelse  at  se,  hvordan  hun  langsomt 
udviklede  sig  i  evangeliet  -  hvordan  Ånden 
blev  stærkere  og  stærkere  for  hver  gang,  vi 
kom,  og  til  sidst  hvordan  hun  fik  et  vidnes- 
byrd og  et  ønske  om  at  blive  døbt. 

En  anden  ting  var,  når  jeg  studerede.  Når 
man  er  på  mission,  tænker  man  kun  på 

Ole  Reinholdt  Jensen,  Odense  ward, 
på  mission  i  Århus 

. . .  Først  lidt  om,  hvorfor  jeg  tog  afsted:  1. 
Jeg  ville  gerne  prøve  at  være  missionær.  2. 
Det  er  en  pligt  i  præstedømmet,  som  vi  kan 
læse  i  Lære  og  Pagter  20:46.  3.  Jeg  tror,  det 
er  en  god  forberedelse  til  en  fuldtidsmission, 
og  mit  ønske  om  at  tage  på  mission  er  blevet 
meget  større.  4.  Jeg  håbede  på,  at  jeg  kunne 
lære  at  være  mere  frimodig  ... 

Vi  var  også  på  gågaden,  hvor  vi  delte 
kort  ud  om  Mormons  Bog.  Vi  kom  i  snak 
med  mange  forskellige  mennesker  på  den 
måde,  især  ældre  damer,  kom  hen  til  os,  når 
vi  smilede  til  dem.  Men  helst  prøvede  vi  at 
komme  i  kontakt  med  familier.  Mænd  er 
vanskelige  at  komme  i  kontakt  med,  de  har 
altid  så  travlt  og  er  lidt  bange  for  det  nye,  vi 
fortæller  dem,  men  der  er  alligevel  mange, 
der  er  interesserede  i  at  få  en  gratis  Mormons 
Bog  og  høre  mere  om  kirken.  Når  så  mis- 
sionærerne har  undervist  folk  og  tager  dem 


Torben  A.  Valgren. 


evangeliet.  Derfor  når  jeg  studerede,  fik  jeg 
meget  mere  ud  af  det.  Det  var,  som  om  en 
ny  verden  åbnede  sig  for  mig . . . 


Ole  Reinholdt  Jensen. 

med  ud  i  kirken,  er  det  meget  vigtigt,  at 
medlemmerne  tager  sig  af  dem  og  taler  med 
dem. 

Mine  missionærkammerater  underviste 
en  familie,  og  samtidig  var  der  en  familie  i 
kirken,  som  tog  sig  af  dem  og  blev  gode 
venner  med  dem,  sådan  noget  hjælper  mis- 
sionærerne meget  ... 


-y- -f  ^  ^ 

DEN  BEDSTE  JULEGAVE 

til  store  og  små  -  til  medlemmer  og 
ikke-medlemmer  er 

en  af  Kirkens  bøger  - 
eller  et  abonnement  på  Stjernen 

Køb  den  på  wardets / grenens  bibliotek 


Mormons  Bog   10.00 

Mormons  Bog  -  Kassettebånd   300.00 

Lære  og  Pagter/ Den  kostelige  Perle...   21.00 

Tilgivelsens  Mirakel,  Spencer  W.  Kimball   60.00 

*  Vejen  til  Fuldkommenhed,  Joseph  Fielding  Smith    45.00 

Den  genoprettede  Kirke,  William  E.  Berret    60.00 

Herrens  Hus,  James  E.  Talmage   54.00 

Lærdomme  om  Frelse,  bind  1,  Joseph  Fielding  Smith   54.00 

Lærdomme  om  Frelse,  bind  2,  Joseph  Fielding  Smith   54.00 

Lærdomme  om  Frelse,  bind  3,  Joseph  Fielding  Smith   54.00 

Kirkens  Præsidenter   60.00 

Sandheden  Gengivet,  Gordon  B.  Hinckley    6.00 

Et  studium  af  trosartiklerne,  James  E.  Talmage   54.00 

Jesus  Kristus,  James  E.  Talmage   60.00 

Et  stort  og  forunderligt  værk   54.00 

Profeten  Joseph  Smiths  Lærdomme,  Joseph  Fielding  Smith    54.00 

*  Mit  rige  skal  rulle  frem   16.20 

Historier  fra  Mormons  Bog  (Børnebog)   15.00 

Åben  box  til  Den  danske  Stjerne   15.00 

*  Mappe  med  lynlås   21.40 

Bibel,  indbundet  i  stift  blåt  bind   98.00 

Seminary  Bible  reg.  size,  black  vinyl   50.00 

(fås  i  flere  udgaver) 

SDH-salmer   30.00 

Håndbog  i  evangeliske  principper   18.00 

*  Noget  væsentligt  om  hjemmeproduktion  og  forråd   7.20 

Det  store  Frafald,  James  E.  Talmage   39.00 

*  Så  længe  lager  haves 


hf 

